François Beauchemin

François Beauchemin (s. 4. kesäkuuta 1980 Sorel, Quebec, Kanada) on kanadalainen uransa lopettanut jääkiekkoilija, pelipaikaltaan puolustaja.

 Ura 
 Juniorivuodet 
Ennen ammattilaisuraansa Beauchemin kiekkoili neljä kautta, vuodet 1996–2000, LHJMQ-junioriliigassa. Ensimmäiset kaksi kautta hän edusti Titan Collège Français de Lavalia ja seuran siirryttyä vuonna 1998 Lavalista Bathurstiin, seuraavat puolitoista kautta Titan d'Acadie-Bathurstia. Viimeisen juniorikautensa, kauden 1999–2000, lopun Beauchemin pelasi Wildcats de Monctonissa.François Beauchemin Hockey-Reference.com-sivustolla 

Beauchemin pelasi LHJMQ:ssa 238 runkosarjaottelua ja keräsi 182 tehopistettä, 42 maalia ja 140 syöttöpistettä. Eniten pisteitä hän teki kaudella 1999–2000, jolla hän oli liigan kolmanneksi eniten pisteitä tehnyt puolustaja tehtyään 71:ssä runkosarjaottelussa 19 maalia ja annettuaan 67 maalisyöttöäLHJMQ:n pistepörssi 1999–2000 lhjmq.qc.ca. . Samalla kaudella hän saavutti plusmiinustilastossa lukeman +50, jolla hän sijoittui liigan tilastossa sijalle neljäLHJMQ:n plusmiinustilasto 1999–2000 lhjmq.qc.ca. . Beauchemin nimettiin LHJMQ-urallaan kerran toiseen tähdistökenttään, vuonna 2000, ja vuonna 1997 tulokkaiden tähdistökenttään.

 Ammattilaisura 
Beauchemin sai NHL-varauksen, kun Montreal Canadiens varasi hänet numerolla 75 varaustilaisuuden 1998 kolmannella kierroksella. Kaudet 2000–2001 ja 2001–2002 hän pelasi Quebec Citadellesissä AHL-liigassa ja kaudet 2002–2003 ja 2003–2004 Citadellesiä Canadiensin farmiseurana seuranneessa Hamilton Bulldogsissa niin ikään AHL:ssä. Kaudella 2003–2004 hän oli joukkueensa tehokkain puolustaja tehtyään 77:ssä runkosarjaottelussa 36 tehopistettä, yhdeksän maalia ja 27 syöttöpistettä2003–04 Hamilton Bulldogs (AHL) hockeydb.com. . Beauchemin pelasi myös yhdessä NHL:n runkosarjaottelussa kaudella  ja muutaman ottelun ECHL-liigan Mississippi Sea Wolvesissa kaudella 2001–2002. 

Syyskuussa 2004 Beaucheminin NHL-pelaajaoikeudet siirtyivät Columbus Blue Jacketsille waiver-listan kautta ja hän pelasi kauden 2004–2005, jolla NHL:ää ei pelattu työsulun vuoksi, Blue Jacketsin farmiseurassa Syracuse Crunchissa AHL:ssä. Hän oli Crunchin tehokkain puolustaja tehtyään 72:ssa ottelussa 30 tehopistettä, kolme maalia ja 27 syöttöpistettä2004–05 Syracuse Crunch (AHL) hockeydb.com. . Työsulun jälkeisen kauden  hän aloitti Blue Jacketsin NHL-miehistössä, mutta marraskuussa 2005 seura kauppasi hänet ja Tyler Wrightin Mighty Ducks of Anaheimille (kaudesta  alkaen Anaheim Ducks) saaden vaihdossa Sergei Fjodorovin ja viidennen kierroksen varausoikeuden varaustilaisuudessa 2006.

Ensimmäisinä Anaheim-vuosinaan Beauchemin vakiinnutti paikkansa NHL:ssä ja oli joukkueensa tärkeimpiä puolustajia. Hän on tehnyt ennätyspisteensä, 36 tehopistettä (kahdeksan maalia ja 28 syöttöpistettä 72:ssa runkosarjaottelussa), kaudella 2005–2006, jolla hän oli toiseksi eniten pisteitä tehnyt Anaheim-puolustaja Scott Niedermayerin jälkeen2005–06 Anaheim Mighty Ducks (NHL) hockeydb.com. , ja eniten jääaikaa hän on kerännyt runkosarjakaudella , keskimäärin 25 minuuttia ja 31 sekuntia ottelua kohdenAnaheim Ducksin jääaikatilasto 2007–2008 nhl.com. . Kaudella 2006–2007 hän oli voittamassa Stanley Cupia, kun Ducks voitti NHL:n loppuotteluissa Ottawa Senatorsin voitoin 4–1. Beauchemin pelasi pudotuspeleissä 2007 keskimäärin 30 minuuttia ja 33 sekuntia ottelua kohden, eniten joukkueensa pelaajistaAnaheim Ducksin jääaikatilasto pudotuspeleissä 2007 nhl.com. , ja tehopisteitä hän teki tuolloin kahdeksan, neljä maalia ja neljä syöttöpistettä.

Kaudella  Beauchemin kärsi polvivammasta ja oli sivussa 62:sta runkosarjaottelusta. Heinäkuussa 2009, sopimuksensa Ducksin kanssa päätyttyä, hän siirtyi Toronto Maple Leafsiin kolmivuotisella sopimuksella. Beauchemin edusti Maple Leafsiä vajaan kahden kauden ajan, helmikuuhun 2011, jolloin hän siirtyi takaisin Anaheim Ducksiin pelaajakaupan kautta. Maple Leafsiin tuossa kaupassa siirtyivät Joffrey Lupul, Jake Gardinerin pelaajaoikeudet ja ehdollinen neljännen kierroksen varausvuoro NHL:n varaustilaisuudessa 2013.

 Tilastot 
 2000–01  Quebec Citadelles  AHL  56  3  6  9  44  –  –  –  –  – 2001–02  Quebec Citadelles  AHL  56  8  11  19  88  3  0  1  1  0 2002–03  Montreal Canadiens  NHL  1  0  0  0  0  –  –  –  –  –   Hamilton Bulldogs  AHL  75  7  21  28  92  23  1  9  10  16 2003–04  Hamilton Bulldogs  AHL  77  9  27  36  57  10  2  4  6  18 2004–05  Syracuse Crunch  AHL  72  3  27  30  55  –  –  –  –  – 2005–06  Columbus Blue Jackets  NHL  11  0  2  2  11  –  –  –  –  –   Mighty Ducks of Anaheim  NHL  61  8  26  34  41  16  3  6  9  11 2006–2007  Anaheim Ducks  NHL  71  7  21  28  49  20  4  4  8  16 2007–2008  Anaheim Ducks  NHL  82  2  19  21  59  6  0  0  0  26 2008–2009  Anaheim Ducks  NHL  20  4  1  5  12  13  1  0  1  15 2009–2010  Toronto Maple Leafs  NHL  82  5  21  26  33  –  –  –  –  – 2010–2011  Toronto Maple Leafs  NHL  54  2  10  12  16  –  –  –  –  –   Anaheim Ducks  NHL  27  3  2  5  16  6  0  2  2  2 2011–2012  Anaheim Ducks  NHL  82  8  14  22  48  –  –  –  –  – 2012–2013  Anaheim Ducks  NHL  48  6  18  24  22  7  2  4  6  4 2013–2014  Anaheim Ducks  NHL  70  4  13  17  39  13  0  4  4  2 2014–2015  Anaheim Ducks  NHL  64  11  12  23  48  16  0  9  9  2 2015–2016  Colorado Avalanche  NHL  82  8  26  34  38  –  –  –  –  – 2016–2017  Colorado Avalanche  NHL  81  5  13  18  32  –  –  –  –  – 2017–2018  Anaheim Ducks  NHL  67  3  14  17  26  4  0  0  0  2 14 kautta  yhteensä  NHL  903  76  212  288  501  101  10  29  39  80

 Perhe 
Beauchemin on naimisissa. Hänellä on vaimonsa Marie-Clauden kanssa kaksi lasta, poika Samuel (s. 2006) ja tytär Emily (s. 2009). 

 Lähteet 

 Aiheesta muualla 


Luokka:Kanadalaiset jääkiekkoilijat
Luokka:Montreal Canadiensin varaamat pelaajat
Luokka:Vuonna 1980 syntyneet
Luokka:Elävät henkilöt